Athenaeum Wadsworthense

[thumb|200px|[Statua Nathan Hale, ab Enoch Smith Woods anno 1899 facta.]]

**Athnenaeum Wadsworthense** est veterrimum museum artis publicum in Civitatibus Foederatis. Cui sunt res maiores picturarum Impressionismi Franciae et artis Civitatum Foederatarum, scaenae Schola Fluminis Hudsoniani, magna opera modernismi, et opera hodierna, cum permultis partibus supellectis primis Americanis et artibus ornantibus. 

Museum ad 600 Main Street patet, in proprio aedificio castelli simili media Hartfordia Connecticutae, capite civitatis. Omnis congeries, in 196&thinsp;000 pedum quadratorum consistens, est maxima talis congeries in Connecticuta conservata.

## Structura et quae insunt 
Structura ipsa in aedificio primo, castelli simili, et quattuor alis additis consistit. In museo conservantur 50&thinsp;000 fere rerum, inter quas aera Romana antiqua, Graeca, et Aegyptia; picturae ex aetatibus Renascentiae, Aetatis Barocae, et Impressionistae Francicae et Americanae; fictilia elegantia Francica saeculi duodevicensimi (inter quae res Misniae et Separae); scaenae Scholae Fluminis Hudsoniani; prima vestimenta et ornamenta Americana; prima ars et artefacta historica Afroamericana; et plus. Congeries spatium plus quam 5000 annorum historiae universae comprehendunt.

Vix extra castellum est statua Nathan Hale, ab Enoch S. Woods anno 1899 facta. In proximo, intra Capitolium, est alia sculptura Hales, latius nota, a Bela Pratt facta, exemplum rei originalis, in Universitate Yalensi conservatae.

## Primae musei res
Athenaeum ex initio multas occasiones primas habet. Anno 1933, Athenaeum Georgii Balanchine immigrationem ad Civitates Foederatas ab Unione Sovietica sustinuit. Qui mox Scholam Balletae Americanae condidit, quae vicissim Balleta Urbis Novi Eboraci facta est. Balanchine tum instituit ut grex producens Scholae Balletae Americanae primum in Theatro Memoriali Averiensi athenaei Decembri 1934 perfungeretur, interque eius res fuit *Serenade,* eius prima saltatio in America saltatoribus designata.

Athenaeum fuit primum museum in Civitatibus Foederatia quod res Salvatoris Dali, Balthi, Friderici Church, Michaelis Angeli Caravagii, Petri Mondrian, et multorum aliorum artificum praeclarorum obtinuit. A. Everett "Chick" Austin administrante, prima Americana surrealismi exhibitio in Athenaeo anno 1931, et prima maior artis Picasso exhibitio respiciens in Civitatibus Foederatis anno 1934 habita est. Etiam anno 1934, prima perfunctio universa operae *Four Saints in Three Acts* Geretrudis Stein et Vergilii Thomson in Athenaeo facta est.

## Pinacotheca picturarum ab athenaeo conservatarum 

Fasciculus:CarvaggioWadsworthHartford.jpg| Michael Angelus Caravagius, *Sanctus Franciscus laetitia gestiens,* circa 1595. Oleum in carbaso, 92,5 x 128,4 cm.
Fasciculus:Pannini, Giovanni Paolo - Interior of a Picture Gallery with the Collection of Cardinal Silvio Valenti Gonzaga - 1740.jpg|Ioannes Paulus Pannini, *Interior pars pinacothecae picturarum cum congerie Silvii Valenti Cardinalis Gonzaga,* 1740.
Fasciculus:Hooker and Company Frederic Edwin Church.jpeg|Fridericus Eduinus Church, *Hooker et socii iter facientes per deserta a Plimmuta ad Hartfordiam anno 1636,* 1846.
Fasciculus:Paul Gauguin 092.jpg|Paulus Gauguin, *Nirvana, imago Iacobi Meyer de Haan,* 1890.

 
## Notae 

## Bibliographia 
*Steichen, James. 2012. ''The Stories of Serenade: Nonprofit History and George Balanchine's "First Ballet in America."* Working paper 46. Princeton University: Center for Arts and Cultural Policy Studies.
* Martin Pengelly, "Wadsworth Atheneum: oldest public museum in US comes back from brink" in *The Guardian'' (30 Ianuarii 2015)

## Nexus externi
* Index exhibitionum usitatarum, www.wadsworthatheneum.org
* Situs proprius, www.wadsworthatheneum.org

Categoria:Castella
Categoria:Constituta 1844
Categoria:Hartfordia (Connecticuta)
Categoria:Historia Novae Angliae
Categoria:Musea Connecticutae